Diari Oficial de la Generalitat Valenciana


Sumari del DOGV 7944, del 27-12-2016 (2016/10923)

RESOLUCIÓ de 22 de desembre de 2016, del director general de Relacions amb les Corts, per la qual es disposa la publicació del conveni marc entre el Consorci Hospital General Universitari de València i la Fundació de la Comunitat Valenciana Hospital General Universitari per a la Investigació Biomèdica, la Docència i el Desenvolupament de les Ciències de la Salut per a establir i regular les àrees de col·laboració entre ambdues institucions.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7944

Data del DOGV
:   27-12-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/10027


Data del document
:   22-12-2016

Organisme emissor
:   Presidència de la Generalitat

Tipus de document
:   Resolució

RESOLUCIÓ de 22 de desembre de 2016, del director general de Relacions amb les Corts, per la qual es disposa la publicació del conveni marc entre el Consorci Hospital General Universitari de València i la Fundació de la Comunitat Valenciana Hospital General Universitari per a la Investigació Biomèdica, la Docència i el Desenvolupament de les Ciències de la Salut per a establir i regular les àrees de col·laboració entre ambdues institucions. [2016/10064]  
El Consorci Hospital General Universitari de València i la Fundació de la Comunitat Valenciana Hospital General Universitari per a la Investigació Biomèdica, la Docència i el Desenvolupament de les Ciències de la Salut han subscrit, prèvia tramitació reglamentària, el dia 7 de novembre de 2016, un conveni marc per a establir i regular les àrees de col·laboració entre ambdues institucions.  
En compliment del que establix l'article 20 del Decret 176/2014, de 10 d'octubre, del Consell, procedix la publicació en el Diari Oficial de la Generalitat Valenciana del conveni esmentat, que ha quedat inscrit en el Registre de Convenis de la Generalitat amb el número 921/2016 i que figura com a annex d'aquesta resolució.  
  
València, 22 de desembre de 2016.- El director general de Relacions amb les Corts: Antonio Torres Salvador.  
  
  
CONVENI MARC DE COL·LABORACIÓ ENTRE EL CONSORCI HOSPITAL GENERAL UNIVERSITARI DE VALÈNCIA I LA FUNDACIÓ DE LA COMUNITAT VALENCIANA HOSPITAL GENERAL UNIVERSITARI PER A LA INVESTIGACIÓ BIOMÈDICA, LA DOCÈNCIA I EL DESENVOLUPAMENT DE LES CIÈNCIES DE LA SALUT PER A ESTABLIR I REGULAR LES ÀREES DE COL·LABORACIÓ ENTRE AMBDUES INSTITUCIONS  
   
  
València, 7 de novembre de 2016.  
  
REUNITS  
D'una part, Enrique Ortega González, com a director gerent del Consorci Hospital General Universitari de València (d'ara en avant Consorci), en virtut del nomenament efectuat pel Consell de Govern del Departament, en sessió de 25 de setembre de 2015, facultat per a la firma d'aquest Acord de col·laboració, de conformitat amb allò que s'ha establit en l'Acord de 12 de desembre de 2003, del Consell de Govern i del president del Consell, pel qual es deleguen atribucions en matèria de personal, de contractació administrativa i de gestió econòmica en diversos òrgans del Consorci Hospital General Universitari de València, apartat sisé 6.2., amb domicili a l'avinguda Tres Creus, núm. 2.  
  
De l'altra part, Raquel Gálvez Balaguer, amb NIF 75107784L, major d'edat, que actua en nom i representació de la Fundació de la Comunitat Valenciana Hospital General per a la Investigació Biomèdica, la Docència i el Desenvolupament de les Ciències de la Salut (d'ara en avant denominada la Fundació), amb CIF I10566829, i amb domicili social a València (46713), av. Tres Creus, núm. 2. La representació l'ostenta en qualitat de gerent d'aquesta, que manifesta ser suficient per a atorgar el present contracte, com també que es troba en vigor i que no li ha sigut revocada.  
Ambdues parts,  
  
MANIFESTEN  
  
Primer. Que l'objecte principal del Consorci Hospital General Universitari de València, arreplegat en els seus estatuts, és donar cobertura a les necessitats assistencials de la comunitat a què serveix, assegurant-ne l'excel·lència i l'eficiència en el desenvolupament de l'activitat i consolidant la integració de les dimensions assistencial, docent i investigadora.  
Segon. Que la Fundació té entre els seus fins fundacionals, d'acord amb els seus estatuts, promoure la investigació biomèdica que es duga a terme en l'àmbit del Consorci Hospital General Universitari de València (Departament València Hospital General). Els fins de la Fundació són per tant posar a disposició dels investigadors els mitjans de la Fundació per a desenvolupar una investigació de qualitat, fomentar la participació de la societat en l'àmbit de la investigació científica, potenciant la investigació i el desenvolupament tecnològic en els camps aplicats a la millora de la pràctica clínica i la qualitat assistencial.  
  
Tercer. Que la Fundació és una institució sense ànim de lucre, amb personalitat jurídica pròpia, inscrita en el Registre de Fundacions de la Comunitat Valenciana, amb data 6 de setembre de 2000, amb número 336.  
Quart. Que la Fundació no exerceix funcions públiques.  
Cinqué. Que d'acord amb els seus objectius, la Fundació no fa cap comanda de gestió de les previstes en l'article 4.1 apartat n del Reial Decret Legislatiu 3/2011, de 14 de novembre.  
Les parts es reconeixen plena capacitat per a formalitzar el present Conveni Marc i subscriuen les següents:  
   
  
CLÀUSULES  
  
Primera. Objecte del Conveni  
L'objecte del present Conveni és regular les relacions entre el Consorci i la Fundació. Les àrees de col·laboració objecte d'aquest conveni seran:  
1. La investigació biomèdica, els assajos clínics i la recerca, desenvolupament i innovació (R+D+l) que es duguen a terme en l'àmbit del Consorci (Departament València Hospital General).  
2. El foment de l'intercanvi, nacional i internacional, de coneixements, encaminat a aconseguir la major rellevància científica i clínica del Consorci i el seu Departament.  
3. Convenis de cooperació educativa (pràctiques) entre Universitats i Fundació amb activitat assistencial en el Consorci.  
4. L'activitat docent-formativa en investigació que es duga a terme en el Departament per a promoure la formació continuada del personal sanitari i investigador i el seu reciclatge.  
5. La gestió del procés d'investigació i la gestió dels serveis resultants del present acord.  
  
Segona. Àmbit de Cooperació  
L'àmbit del present Conveni Marc s'estén als aspectes següents:  
  
1. Investigació biomèdica.  
En concordança amb els seus fins fundacionals, la Fundació desenrotllarà investigació biomèdica en el Consorci establint les directrius, l'acreditació de grups, projectes i processos d'investigació per a garantir-ne la qualitat, com també la cooperació i participació amb altres institucions en projectes multicèntrics d'abast nacional o internacional. Així mateix, fomentarà la cultura d'investigació sanitària i biomèdica d'excel·lència, dirigida al malalt i a la malaltia, recolzant la realització de projectes d'investigació d'interés per al Departament, i impulsant la translació dels èxits científics cap a la millora de la pràctica clínica i de la qualitat assistencial del Consorci i el seu Departament.  
  
2. Assajos clínics.  
La Fundació desenvoluparà els assajos clínics en el Consorci, establint la relació contractual amb els promotors dels estudis. Els òrgans i comités propis de l'Hospital col·laboraran amb la Fundació per a facilitar el desenvolupament d'aquesta tasca.  
Així mateix, la Fundació podrà actuar com a promotor en estudis promoguts des del Consorci o per grups de científics amb participació de facultatius del Consorci i el seu Departament.  
La Fundació vetlarà perquè els assajos clínics que es duguen a terme en el Consorci complisquen amb la normativa vigent.  
3. Valoració del coneixement.  
La Fundació, en coordinació amb el Consorci, establirà les prioritats i directrius necessàries que potencien la valoració del coneixement generat fruit de la investigació desenvolupada en el Departament. La Fundació assumirà les funcions de gestió, valoració i transferència del coneixement generat en el Departament, mitjançant les fórmules que estime més adequades.  
4. Activitats docents, de formació i de difusió.  
La Fundació podrà realitzar, a favor del Consorci i el seu Departament, activitats docents destinades a impulsar la formació continuada i especialitzada dels postgraduats, els facultatius, el personal sanitari i l'investigador, com també organitzar i/o tutelar la realització de cursos postgrau, cursos de formació, estudis de tercer cicle, tallers, congressos i reunions científiques, establir ajudes per a la formació continuada i el reciclatge en investigació (períodes sabàtics, assistència a congressos, reunions científiques, cursos de formació, etc.), i difondre a la societat els èxits científics i mèdics del Consorci, i promoure així la cultura d'investigació en el Departament.  
5. Cooperació internacional i desenvolupament.  
La Fundació podrà, amb el suport i l'autorització prèvia del Consorci, establir els programes d'intercanvi nacional i internacional en les instal·lacions del Departament per a afavorir-hi la incorporació de nous coneixements i per a facilitar tots els processos d'R+D+I, a través de convenis específics.  
  
Tercera. Gestió de la investigació i dels recursos que se'n deriven  
  
L'activitat investigadora sanitària i biomèdica que la Fundació duga a terme en el Consorci, abastarà els aspectes científics, tècnics, econòmics, administratius, contractuals i legals, i establirà les directrius necessàries que potencien aquesta activitat.  
La Fundació vetlarà perquè els drets de propietat que es deriven de la investigació i del coneixement estiguen convenientment protegits, d'acord amb la llei i els criteris establits de comú acord entre la Fundació i el Consorci, i en promourà l'explotació. Per a això, s'adoptaran les iniciatives i s'impulsaran els tràmits legals i els acords amb tercers que siguen necessaris per a fomentar I'explotació dels resultats de l'R+D+I biomèdica i el seu retorn, mitjançant les fórmules més adequades (patents, acords de desenvolupament amb empreses, joint ventures, Spin Off's derivades, etc.).  
D'altra banda, la Fundació podrà col·laborar amb el Departament en projectes, serveis, custòdia, producció i distribució de biomaterials derivats de la investigació desenvolupada en el Consorci, quan li siga requerit/encomanat/sol·licitat per aquest últim, respectant en tot moment l'ordenament jurídic vigent.  
   
Quarta. Recursos per al desenvolupament del conveni. Regulacions específiques  
La Fundació es compromet a dirigir les activitats d'investigació, desenvolupament tecnològic (R+D+I), docència i col·laboració nacional i internacional, com també a la intermediació davant de tercers mitjançant els seus recursos propis, i també gestionant aquells que siguen posats a la seua disposició pel Consorci per a desenvolupar aquests fins.  
Per a facilitar que la Fundació puga dur a terme les activitats esmentades, el Consorci, en funció de les seues possibilitats, podrà posar a disposició de la Fundació espais i instal·lacions per a investigació; desenvolupament i explotació dels resultats de la investigació; formació i docència. La titularitat d'aquests espais i instal·lacions continuarà sent del Departament. La Fundació farà bon ús dels locals, les instal·lacions i els recursos posats a la seua disposició, i podrà contribuir a la seua millora i funcionalitat.  
Mitjançant els seus comités assessors, el Consorci prestarà el suport necessari a la Fundació en la presa de decisions.  
En relació amb el personal;  
  La Fundació podrà contractar personal, concedir beques i/o firmar acords de cooperació educativa, d'acord amb la legislació vigent, per a desenvolupar els projectes d'investigació, formació i docència en els espais habilitats a aquest efecte pel Consorci.  
  El Consorci col·laborarà i coordinarà les activitats relatives a la prevenció de riscos laborals en els espais del Consorci i el seu Departament on porte a terme la seua activitat la Fundació.  
 El personal contractat per la Fundació podrà desenvolupar activitats assistencials en el Consorci dins de l'àmbit del projecte d'investigació al qual es troben adscrits i la seua titulació.  
En relació amb els béns adquirits i el material inventariable:  
 El material inventariable que s'adquirisca com a conseqüència dels fons gestionats i administrats per la Fundació, pot no arribar a constituir necessàriament patrimoni últim d'aquesta.  
Podrà estar transitòriament adscrit a la Fundació i posteriorment ser cedit al Consorci, i comprometre's al seu manteniment posterior, prèvia acceptació de la cessió pel Consorci. Els mecanismes per a la cessió s'establiran mitjançant un acord específic entre la Fundació i l'Agència Valenciana de Salut, respectant la legislació i/o els compromisos relatius a la seua adquisició.  
 En el cas de concessió d'ajudes públiques per a l'adquisició de béns l'usufructuari de les quals siga el Consorci, per a les quals es requerisca cofinançament, podran formalitzar-se convenis de col·laboració específics entre el Consorci i la Fundació, perquè aquella assumisca part del cofinançament, sempre que hi haja crèdit adequat i suficient per a fer-ho.  
EI material inventariable que adquirisca la Fundació i la ubicació definitiva del qual es localitze en les instal·lacions del Consorci, se cedirà necessàriament a aquest últim.  
   
Cinquena. Convenis específics  
Per a l'exercici d'activitats específiques, no previstes en el present Conveni, el Consorci i la Fundació podran subscriure convenis específics, sempre a l'empara del present acord marc.  
Els convenis específics referits establiran les seues condicions particulars de desenvolupament o execució i serà d'aplicació subsidiària el present conveni marc en tot allò no regulat per ells, i no podran contradir l'establit en aquest.  
Així mateix, aquells acords específics subscrits amb anterioritat al present Conveni Marc es mantindran en vigor en allò que no contravinguen l'establit ací.  
   
Sisena. Relació juridicolaboral del personal del Departament que col·labore amb la Fundació  
El personal administratiu, tècnic o sanitari del Consorci que circumstancialment preste suport a la Fundació, continuarà mantenint la seua dependència orgànica i relació juridicocontractual amb el Departament. En cap cas aquesta col·laboració no estarà enquadrada en els supòsits de cessió il·legal de treballadors.  
   
Setena. Col·laboració amb el Consorci i la Conselleria  
La Fundació col·laborarà amb el Consorci i la Conselleria, facilitarà l'accés a les dades relatives a l'execució del present conveni, com també en l'elaboració d'estadístiques, avaluació i seguiment dels plans autonòmics d'investigació, sense perjudici del compliment d'allò establit en la Llei Orgànica de Protecció de Dades de Caràcter Personal.  
   
  
Huitena. Comissió de seguiment  
en el termini d'un any, des de la firma del present Acord, s'haurà de constituir una Comissió de Seguiment del present Acord Marc formada per:  
 Dos representants del Consorci, nomenats a proposta del director gerent, un dels quals tindrà competències en docència i/o investigació.  
  
 Dos representants de la Fundació, nomenats a proposta del president del seu Patronat.  
La Comissió de Seguiment vetlarà pel bon compliment del Conveni Marc, i per a això podrà proposar normes i aprovar directrius que desenvolupen l'aplicació del present Conveni Marc.  
Els acords d'aquesta Comissió seran remesos a la Gerència del Consorci i a la Presidència del Patronat de la Fundació.  
   
Novena. Modificació de l'acord  
El Consorci i la Fundació col·laboraran en tot moment d'acord amb els principis de bona fe i eficàcia per a assegurar la correcta execució del que s'ha pactat i per a fomentar i impulsar el desenvolupament de la cooperació entre ambdues entitats.  
Una vegada perfeccionat el present Acord, justificant degudament la seua necessitat. Les modificacions s'hauran d'adoptar per unanimitat d'ambdues parts i formalitzar-se per escrit, com a addenda a l'Acord.  
   
Desena. Vigència  
El present acord tindrà una duració de quatre anys i serà prorrogable per períodes de la mateixa duració mitjançant un acord de les parts. Amb anterioritat a la finalització del seu període de vigència, qualsevol de les parts en podrà sol·licitar la pròrroga. Si l'altra part no ho denuncia a la finalització del període de vigència de l'acord actual, aquest continuarà vigent fins a la formalització de Ia pròrroga del present o la firma eventual d'un nou Acord Marc.  
No obstant l'estipulat anteriorment, es consideren causes de resolució del present conveni:  
a) L'incompliment manifest de les obligacions assumides per qualsevol de les parts.  
b) El mutu i exprés acord de les parts.  
c) La denúncia expressa i motivada d'una de les parts davant de la Comissió de Seguiment, i la seua ratificació per aquesta, amb una antelació de sis mesos com a mínim.  
d) La desaparició de les circumstàncies que van donar origen al conveni.  
En aquests casos les actuacions en curs d'execució seran suspeses en l'estat en què es troben.  
   
Onzena. Cessió i subcontractació  
Els drets i obligacions que dimanen de l'Acord no podran ser cedits ni subrogats a un tercer.  
   
Dotzena. Obligacions econòmiques  
L'aplicació i execució d'aquest conveni, inclosos a aquest efecte tots els actes jurídics que pogueren dictar-se en la seua execució i desenvolupament, no podrà suposar obligacions econòmiques per al Consorci Hospital General Universitari de València, en tot cas, haurà de ser atesa amb mitjans personals i materials.  
   
Tretzena. Jurisdicció competent  
El present Conveni té naturalesa administrativa i es regirà en la seua interpretació i el seu desenvolupament per la normativa corresponent, amb la submissió especial de les parts a la jurisdicció contenciosa administrativa de València.  
I en prova de la seua conformitat amb tot allò que antecedeix, prèvia Iectura, les parts firmen el present Conveni Marc de Cooperació i per triplicat i a un sol efecte, en el lloc i la data anteriorment indicats.  
   
El director gerente del Consorci Hospital General Universitari: Enrique Ortega González.  
La gerent de la Fundació Investigació Hospital General Universitari: Raquel Gálvez Balaguer